钦定古今图书集成/历象汇编/庶征典/第107卷 > 《汉书》 > 《五行志》
## 钦定古今图书集成/历象汇编/庶征典/第107卷 > 《汉书》 > 《五行志》

传曰：“治宫室，饰台榭，内淫乱，犯亲戚，侮父兄，则稼穑
不成。”说曰：“土，中央生万物者也。其于王者为内事，宫
室夫妇亲属，亦相生者也。”古者天子诸侯宫庙大小
高卑有制，后夫人媵妾多少进退有度，九族亲疏长
幼有序。孔子曰：“礼与其奢也，宁俭。”故禹卑宫室，文王
刑于寡妻，此圣人之所以昭教化也。如此则土得其
性矣。若乃奢淫骄慢，则土失其性，有水旱之灾，而草
木百谷不熟，是为“稼穑不成。”

### 京房易飞候